En fængselsbetjent blev i dag overfaldet af en LTF’er i Nyborg Fængsel.

Der var tale om et umotiveret overfald i fængslets gårdtursareal, hvor den mandlige betjent blev slået med knytnæve i hovedet og sparket flere gange.

Betjenten blev efterfølgende kørt på skadestue.

Fængselsforbundets formand Kim Østerbye er rystet over endnu et banderelateret overfald i fængslerne, men slår samtidig fast, at overfaldsmændene aldrig kommer til at vinde kampen.

“Guderne må vide, hvad de har gang i. Spørgsmålet er, om de ved det selv. De opnår dog intet ved det. Tværtimod. Det eneste svar som de får, er endnu flere opstramninger, endnu flere restriktioner og endnu flere visitationer.”

Formanden opfordrer justitsministeren til at stramme straffen for bandeoverfald: “Vi bliver nødt til at trække en tydelig streg i sandet; også selvom det har den konsekvens, at vi skal tage os af bandemedlemmerne længere tid i Kriminalforsorgen.”

Yderlige information: Kim Østerbye, 72 55 99 99.